laion/Wikipedia-Exotic huggingface dataset:
ზოტიმერია

ზოტიმერია, ზოტისმთა — მთა საქართველოში, აჭარის ავტონომიური რესპუბლიკის ხულოს მუნიციპალიტეტში. მდებარეობს მესხეთის ქედზე, მდინარეების გუბაზეულისა და ქვაბლიანის სათავეებში. სიმაღლე ზღვის დონიდან 2676 მ. აგებულია შუაეოცენური ანდეზიტებით, მათი ტუფებითა და ტუფ-ბრექჩიებით. კალთები დამრეცია და ემჩნევა მეოთხეული გამყინვარების კვალი. ზოტიმერია შემოსილია სუბალპური და ალპური მდელოებით. ჯაყელი ქ., ენციკლოპედია „საქართველო“, ტ. 3, თბ., 2014. — გვ. 388. ↑ 1.0 1.1 უნივერსალური ენციკლოპედიური ლექსიკონი. ციტირების თარიღი: 7 სექტემბერი 2016.[მკვდარი ბმული]
The Kennedy/Marshall Company

The Kennedy/Marshall Company (KM) — ამერიკული კინომწარმოებელი კომპანია, დაფუძნებული ცოლ-ქმრის, კეთლინ კენედისა და ფრენკ მარშალის მიერ 1992 წელს, სანტა-მონიკაში, კალიფორნიის შტატში. კომპანიის ცნობილი ნამუშევრებია: „მეექვსე გრძნობა“, „ბორნის იდენტიფიკაცია“, „ნიშნები“, „მიუნხენი“, „ბორნის ულტიმატუმი“, „ბენჯამინ ბატონის უცნაური ისტორია“, „ლინკოლნი“, „იურული სამყარო: დაცემული სამეფო“ და სხვა მრავალი. დღესდღეობით The Kennedy/Marshall Company-ს კონტრაქტი აქვს გაფორმებული შემდეგ კომპანიებთან: Paramount Pictures, Spyglass Entertainment, DreamWorks, Universal Pictures, 20th Century Fox, Warner Bros. Pictures და Walt Disney Motion Pictures Group. კენედი და მარშალი, სტივენ სპილბერგთან ერთად არიან კომპანია Amblin Entertainment-ის თანადამფუძნებლები. ოფიციალური საიტი The Kennedy/Marshall Company — კინოფილმების ინტერნეტ მონაცემთა ბაზა (ინგლისური) ↑ The Kennedy/Marshall Company: Inside KM Retrieved 19 ივლისი, 2010
ზოფხიტო

ზოფხიტო — ხეობის მარტივი ტიპის სამხრეთ-აღმოსავლეთური ექსპოზიციის მყინვარი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს ცენტრალური კავკასიონის სამხრეთ კალთაზე, მდინარე რიონის მარცხენა შენაკადის ზოფხიტურის სათავეებში. იწყება მწვერვალ დიდი გეზეს აღმოსავლეთით. 2015 წლის მონაცემებით მყინვარის ფართობია 2,42 კმ², ხოლო სიგრძე 4,84 კმ. მისი ენა ზღვის დონიდან 2605 მეტრზე მთავრდება. ფირნის აუზი და ენა 300 მეტრის სიმაღლის ყინულვარდნილითაა გამოყოფილი, ენას იდეალური მოხაზულობა აქვს, მისი სიგანე დაახლოებით 500 მეტრია. მყინვარები ზოფხიტო და ლაბოდა 1955 წლამდე შეერთებული იყო და ერთი ენით მთავრდებოდა, ამიტომაცაა, რომ მყინვარი ლაბოდა ადრეულ მკვლევართა ნაშრომებში ცალკე არ არის განხილული. 1958 წლის აეროფოტოსურათებზე ისინი უკვე დამოუკიდებელ მყინვარებს წარმოადგენდნენ. მყინვარების ენები დღეს ერთმანეთისაგან დაახლოებით 1100 მეტრით არის დაცილებული. მათ შორის მდებარე არე კი მძლავრი ფლუვიოგლაციალური ნაფენებით არის ამოვსებული. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 76. ↑ შენგელია რ., ენციკლოპედია „საქართველო“, ტ. 3, თბ., 2014. — გვ. 388. ↑ 3.0 3.1 ლევან ტიელიძე, საქართველოს მყინვარები. გამომცემლობა „კოლორი“, თბ., 2014
მოხისის ბრძოლა (1785)

მოხისის ბრძოლა — რუს-ქართველთა გაერთიანებული ლაშქრის ბრძოლა თურქებისა და ლეკების რაზმების წინააღმდეგ. ახალციხის ფაშა სულეიმანი მტრულად იყო განწყობილი ერეკლე მეორესადმი და ადანაშაულებდა მას, რომ იგი იჭრებოდა თურქულ სამფლობელოებში, გაჰყავდა მოსახლეობა ქართლში და ამ გზით რამდენი ასეული გლეხი თავის სამეფოში გადაასახლა. ამის გამო სულეიმან-ფაშა ახალციხეში თავშესაფარს აძლევდა ლეკებს და პერიოდულად მოუწოდებდა მათ ქართლ-კახეთზე გასალაშქრად. 1785 წლის აპრილში ოთხი ათასამდე ლეკი და თურქი მეომარი ბორჯომის ხეობიდან ქართლ-კახეთის სამეფოში შეიჭრა. მათ გზად ააოხრეს სამი ქართული სოფელი და 600 ადამიანი ტყვედ აიყვანეს. ერეკლე მეორემ დახმარებისთვის მიმართა სურამში მყოფ მაიორ სენებერგს, რომელიც 200 ეგერთან და ბელარუსიის პოლკის ნაწილთან საბრძოლველად გაემგზავრა. ყველაზე დიდი შეტაკება მოწინააღმდეგებს შორის მოხდა 16 აპრილს სოფელ მოხისთან, სურამიდან შვიდი ვერსის დაშორებით, მტკვრის მარცხენა სანაპიროზე. ბრძოლა რუს-ქართველთა შენაერთების გამარჯვებით დამთავრდა. 1300 ლეკი ბრძოლის ველზე დაიღუპა, ასობით გვამი მტკვარმა თბილისში ჩაიტანა. 200 თურქი ტყვედ ჩავარდა. შემდეგ თვეს ლეკებმა კვლავ მოაწყვეს მარბიელი ლაშქრობა ქართლში, თუმცა 28 მაისს რუს-ქართველთა ჯარმა კვლავ დაამარცხა მტერი. აკადემიკოსი ნიკოლოზ დუბროვინი საქართველოს მდგომარეობის შესახებ 1784-85 წლებში ფრონის ხეობის ისტორიის ფრაგმენტები დაარქივებული 2020-06-07 საიტზე Wayback Machine.
ქოლუ-ქიშლაყი

ქოლუ–ქიშლაყი (აზერ. Kollu-Qışlaq) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. Kollu-Qışlaq (as Kollugıslaq) GEOnet სახელების სერვერზე ↑ Zangilan district – Administrative district in the Republic of Azerbaijan.
მალათქეშინი

მალათქეშინი (აზერ. Malatkeşin) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. მალათქეშინი GEOnet სახელების სერვერზე ↑ Zangilan district – Administrative district in the Republic of Azerbaijan.
ზრესი

ზრესი, ზრესკი, ფასკია — ტბა საქართველოში, ახალქალაქის მუნიციპალიტეტში. მდებარეობს ახალქალაქის პლატოზე, ზღვის დონიდან 1720 მ. წყლის სარკის ფართობი 1,77 კმ², აუზის ფართობი 48,4 კმ², საშუალო სიღრმე 0,6 მ, მაქსიმალური სიღრმე 1 მ. საზრდოობს თოვლისა და წვიმის წყლით. მაქსიმალური დონე აპრილ-მაისშია, მინიმალური — იანვარ-თებერვალში. ტბასთან არხით შეერთებულია მდინარე მურჯახეთისწყალი. იყენებენ სარწყავად. არის თევზი (კალმახი, ქაშაყი, ხრამული, ფრიტა, კობრი, მტკვრის წვერა და სხვ.). ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 76. ↑ აფხაზავა ი., ენციკლოპედია „საქართველო“, ტ. 3, თბ., 2014. — გვ. 389. ↑ ახალქალაქის მუნიციპალიტეტირ სოფელ კუმურდოს განაშენიანების გეგმა (DOC ). matsne.gov.ge (2019). ციტირების თარიღი: 25 აპრილი, 2021
ზრუნი

ზრუნი — იგივეა, რაც ზარი, ოღონდ, მისგან განსხვავებით, ზოგჯერ პოეტური ტექსტის თანხლებით სრულდება. ზრუნი, როგორც „გოდების ბანის“ (სულხან-საბა ორბელიანი) აღმნიშვნელი ტერმინი, ამჟამად რაჭაშია შემონახული. სიხარულიძე ქ., ქართული საბჭოთა ენციკლოპედია, ტ. 4, თბ., 1979. — გვ. 539.
ევანდერ ჰოლიფილდი

ევანდერ ჰოლიფილი (ინგლ. Evander Holyfield, დ. 19 ოქტომბერი, 1962) — ამერიკელი მოკრივე, მსოფლიოს აბსოლუტური ჩემპიონი სუპერმძიმე წონით პროფესიონალთა შორის (1990—92, 1996—99), 1984 წლის ოლიმპიური თამაშების ბრინჯაოს პრიზიორი ნახევრადმძიმე წონით კატეგორიაში, 1981 წლის პანამერიკული თამაშების ვერცხლის პრიზიორი. მსოფლიოს აბსოლუტური ჩემპიონის პირველი ტიტული მიიღო ჯეიმზ დუგლასთან ორთაბრძოლაში, რომელიც 1990 წლის 25 ოქტომბერს ჩატარდა. მისი კარიერის კულმინაცია 1996 წელს მაიკ ტაისონთან ორთაბრძოლა გახდა, რომელიც ევანდერის გამარჯვებით დასრულდა. 1997 წლის 28 ივლისს შედგა მატჩ-რევანში ჰოლიფილდ-ტაისონი. ტაისონი არასპორტულად მოიქცა, ვინაიდან ორთაბრძოლის დროს მას ყურის ნიჟარის ზემო უკანა ნაწილი მოაჭამა, რის გამოც დისკვალიფიკაცია მიენიჭა. 1999 წლის 13 მარტს ევანდერმა წააგო მსოფლიოს ახალ აბსოლუტურ ჩემპიონ ლენოქს ლუისთან.
არმხი

ტოპონიმი არმხი შეიძლება აღნიშნავდეს: არმხი — მდინარე ინგუშეთში; არმხი — სოფელი ინგუშეთში; არმხი — მდინარე ყაზბეგის მუნიციპალიტეტში.
არმხი (სოფელი)

არმხი (ინგშ. МохтIе) — სოფელი ინგუშეთის ჯეირახის რაიონის შემადგენლობაში. შედის ჯეირახის სასოფლო დასახლებაში. განვითარებულია ტურსტული ცენტრი, სოფლის ახლოს მდებარეობს ყველა სეზონის კურორტი არმხი. სოფელი მდებარეობს მდინარე არმხის მარცხენა ნაპირზე. უახლოესი სოფლებია: ჩრდილოეთით - ბეინი, დასავლეთით - ჯეირახი, აღმოსავლეთით ლიაჟგი. Коды ОКАТО — село Армхи Джейрахского района Курорт Армхи ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 28.08.2018. ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ.
Н’

Н’, н’ — გაფართოებული კირილური დამწერლობის ასო. აღნიშნული ასო გამოიყენება შემდეგ ენებში: „Н’“ უნიკოდის სიმბოლოებით შემდეგნაირად ჩაიწერება:
შოანი

შოანი (ინგშ. Шоани) — აული ინგუშეთის ჯეირახის რაიონის შემადგენლობაში. შედის ოლგეთის სასოფლო დასახლებაში. მდებარეობს საქართველოს საზღვართან. სოფელში მდებარეობს მთა შანი, ინგუშეთის უმაღლესი მწვერვალი (4451 მ). აულთან მიედინება მდინარე შონდონი. სოფელი გაუკაცრიელდა ჩეჩნებისა და ინგუშების დეპორტაციის პერიოდში 1944 წელს. Коды ОКАТО — село Армхи Джейрахского района Курорт Армхи ↑ Численность населения Республики Ингушетия по состоянию на 01.01.2016г. в разрезе населенных пунктов.
ეგესკოვის სასახლე

ეგესკოვის სასახლე (დან.: Egeskov Slot) მდებარეობს კუნძული ფუნენის სამხრეთით, დანიაში. ეს ნაგებობა ევროპის ყველაზე უკეთ შენახული რენესანსის წყალზე მდგარი სასახლეა. შენობა ფრანდს ბროკენჰუუსმა ააშენებინა 1554 წელს. თავადაზნაურთა ქიშპობით (დან. Grevens fejde) გამოწვეული სამოქალაქო ომით შექმნილი სიტუაციის გამო (რომელიც ასევე დაკავშირებული იყო პროტესტანტული რეფორმაციის შემოღებასთან), დანიელ დიდგვაროვანთა უმრავლესობა საცხოვრებელს ციხე-სიმაგრეების სახით აგებდნენ. ციხე-სასახლე შემდგარია მუხის ჯებირებზე და მცირე ტბის ცენტრშია აგებული. თავდაპირველად ერთადერთი მისასვლელი ციხესთან გასახსნელი ხიდი იყო. ლეგენდის თანახმად, შენობის საძირკვლის ასაგებად მთელი მუხის ტყის გაჩეხვა გახდა საჭირო, საიდანაც მომდინარეობს სახელი "ეგესკოვ" (მუხის ტყე).
ნენური ენა

ნენური ენა (ნენ. Ненэцяʼ вада) — ურალური ოჯახის, სამოდიური ენების ჯგუფის ენა. გავრცელებულია კოლის ნახევარკუნძულზე, ენისეის მარჯვენა სანაპიროზე. ნენურ ენაზე ლაპარაკობს 24 ათ. მეტი კაცი (1970). გამოიყოფა ორი კილო ტუნდრისა და ტყის, რომლებიც ერთმანეთისაგან უპირატესად ფონეტიკურად განსხვავდებიან. მორფოლოგიური მნიშვნელობის გამოხატვის ძირითადი ხერხია სუფიქსური აგლუტინაცია. ნენურ ენაში 3 რიცხვია: მხოლობითი, ორობითი და მრავლობითი. ზმნას მოეპოვება სახეობითი მიმართულობისა და კილოს, სუბიექტურ-ობიექტური და სუბიექტურ-უობიექტო უღვლილების ფორმები. წინადადებაში დამოკიდებული წევრები მთავარი წევრების წინ დგას. მთავარი სტატია: ნენური დამწერლობა. ნენური ენის დამწერლობა შეიქმნა 1932 წელს ლათინური გრაფიკის საფუძველზე. 1937 წლიდან ემყარება რუსულ გრაფიკას და მოიცავს 34 ასო–ნიშანს (გრაფემას). ქართული საბჭოთა ენციკლოპედია, ტ. 7, თბ., 1984. — გვ. 379.
ევროპის კონსტიტუციის პროექტი

ევროპის კონსტიტუციის პროექტი (სრული სახელწოდება: შეთანხმება ევროპაში საერთო კონსტიტუციის შექმნის თაობაზე) — განუხორციელებელი საერთაშორისო ხელშეკრულება, რომლის მიზანი ევროპის კავშირისთვის ახალი კონსტიტუციის შექმნა იყო. ხელშეკრულებას ხელი მოეწერა 2004 წელს კავშირის წევრი ქვეყნების წარმომადგენელთა მიერ, რომში, თუმცა ის ექვემდებარეობდა ყველა წევრი სახელმწიფოს რატიფიკაციას, რომელთა შორის ორმა ქვეყანამ რეფერენდუმით ეს პროექტი უარყო. პროექტის მთავარი მიზანი იყო არსებული ხელშეკრულებების, რომლებიც კავშირის მიმდინარე კონსტიტუციის საფუძველს წარმოადგენს, შეცვლა ახალი უნიფორმული ადამიანის უფლებების კოდიფიცირებით მთელი ევროპის მასშტაბით და გადაწყვეტილების მიღების პროცესის გამარტივება 27-წევრიანი ორგანიზაციისთვის. პროექტის ხელშეკრულებას ხელი მოეწრა რომში წევრი სახელმწიფოების მეთაურთა მიერ 2004 წლის 29 ოქტომბერს. რატიფიცირების პროცესში 2005 წელს ფრანგებმა (29 მაისი) და ჰოლანდიელებმა (1 ივნისი) უარყვეს შეთანხმება რეფერენდუმით. ამ ორ ქვეყანაში კონსტიტუციის პროექტის ჩავარდნის გამო ზოგიერთი სხვა ქვეყნის მთავრობებმაც რეფერენდუმი გადადეს ან გააუქმეს, რამაც კონსტიტუციის მომავალი სათუო გახადა. რატიფიცირების შემთხვევაში ხელშეკრულება ძალაში შევიდოდა 2006 წლის 1 ნოემბერს. საერთო ჯამში, 18 წევრმა ქვეყანამ დოკუმენტს რატიფიცირება გაუკეთა, 2-მა უარყო, ხოლო 7-მა პროცესი გადადო. კონსტიტუციის ხელშეკრულების ჩავარდნის გამო ევროპის საბჭოს სხდომაზე 2007 წლის ივნისში გადაწყდა დაწყებულიყო მოლაპარაკებები ძველი დოკუმენტის შემცვლელ რეფორმის ტრაქტატზე, რომელშიც შევიდოდა ძველი ტრაქტატის მრავალი ელემენტი, თუმცა მრავალი წინააღმდეგობრივი ელემენტის გამოკლებით (მათ შორის სიტყვა კონსტიტუციის უარყოფით). საბოლოოდ ევროკონსტიტუცია ძალაში არ შევიდა, რადგანაც რეფერენდუმზე გატანისას მის წინააღმდეგ ადამიანთა უფრო დიდი რაოდენობა წავიდა. History of the Constitution დაარქივებული 2004-12-04 საიტზე Wayback Machine. . The Constitution for the European Union.
აკი-იურტი

აკი-იურტი (ინგშ. Oкe-Юрт) — სოფელი ინგუშეთის მალგობეკის რაიონის შემადგენლობაში. ქმნის ამავე სახელწოდების სასოფლო დასახლებას, არის ამ დასახლების ადმინისტრაციული ცენტრი და ერთადერთი დასახლებული პუნქტი. სოფელი მდებარეობს ნაზრანიდან ჩრდილოეთით 30 კილომეტრში, თერგის ქედის მთისწინეთზე. უახლოესი სოფლებია: აღმოსავლეთით - კომაროვო (ჩეჩნეთი), დასავლეთით - ვოზნესენსკაია, ხოლო სამხრეთ-დასავლეთით სოფელი - ნოვი-რედანტი. ჩეჩნები — 1 075 ად. (93,8 %) ინგუშები — 68 ად. (5,9 %) სხვა — 4 ად. (0,3 %) РЕСПУБЛИКА ИНГУШЕТИЯ. Документы: Указ Президента РИ «О главе администрации села Аки-Юрт Малгобекского района Республики Ингушетия» დაარქივებული 2013-04-29 საიტზე Wayback Machine. ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 28.08.2018. ↑ Закон Республики Ингушетия от 23 февраля 2009 года № 5-рз «Об установлении границ муниципальных образований Республики Ингушетия и наделении их статусом сельского поселения, муниципального района и городского округа» ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ.
DICE Los Angeles

DICE Los Angeles (ადრე DreamWorks Interactive L.L.C., EA Los Angeles და Danger Close Games) — ამერიკული ვიდეო თამაშების დეველოპერი კომპანია და EA DICE-ის დივიზია. კომპანია დაარსდა 1995 წლის აპრილში, როგორც DreamWorks-სა და Microsoft-ის ერთობლივი საწარმო, სახელწოდებით DreamWorks Interactive. 2000 წლის 24 თებერვალს შეიძინა Electronic Arts-მა. ამავე წელს შეეცვალა სახელი EA Los Angeles-ით. 2010 წელს ხელმეორედ შეეცვალა სახელი და დაერქვა Danger Close Games. 2013 წელს გადაიქცა EA DICE-ის დივიზიათ და მიიღო სახელწოდება DICE Los Angeles. კომპანია ძირითადად ცნობილია „Medal of Honor“-ისა და „Command & Conquer“-ის სერიების შექმნით. ოფიციალური საიტი ↑ THE MEDIA BUSINESS; Dreamworks and Microsoft in Multimedia Venture. „The New York Times“ (1995). ციტირების თარიღი: 28 აგვსიტო, 2018. ↑ EA buys Dreamworks Interactive. zdnet.com (24 თებერვალი, 2000). ციტირების თარიღი: 28 აგვისტო, 2018.
გაერთიანებული სამეფოს პრემიერ-მინისტრი

გაერთიანებული სამეფოს პრემიერ-მინისტრი — მთავრობის თავმჯდომარე, რომელიც პასუხისმგებელია პარლამენტის წინაშე. მთავრობის თავმჯდომარედ მონარქის მიერ ინიშნება პიროვნება ვინც სარგებლობს თემთა პალატის უმრავლესობის მხარდაჭერით (ძირითადად იმ პარტიის ლიდერი ვინც ფლობს უმრავლესობას). პრემიერ-მინისტრი და მინისტრები არიან პარლამენტის წევრებიც. 2024 წლის 5 ივლისიდან, პრემიერ-მინისტრი პოსტზე მსახურობს ლეიბორისტი კირ სტარმერი. პრემიერ-მინისტრის რეზიდენცია მდებარეობს დაუნინგ სტრიტზე. გაერთიანებული სამეფოს პრემიერ-მინისტრების სია ოფიციალური საიტი დაარქივებული 2008-05-16 საიტზე Wayback Machine. Number 10 official website Photos from the Prime Minister's Office Parliament of the United Kingdom. (2004). Official Website. Principal Ministers of the Crown: 1730–2006
ბრიტანეთ-ზანზიბარის ომი

ბრიტანეთ-ზანზიბარის ომი — შეიარაღებული კონფლიქტი ბრიტანეთის იმპერიასა და ზანზიბარის სასულთნოს შორის, რომელიც წარიმართა 1896 წლის 27 აგვისტოს 38 წუთის განმავლობაში. გინესის რეკორდების წიგნში შეტანილია როგორც ყველაზე ხანმოკლე ომი. 1896 წლის 25 აგვისტოს გარდაიცვალა ზანზიბარის სულთანი ჰამად იბნ თუვაინი, რომელიც აქტიურად თანამშრომლობდა ბრიტანეთის კოლონიურ ადმინისტრაციასთან. ამ დროს ტახტი დაიკავა და თავი სულთანად გამოაცხადა ჰალიდ იბნ ბარგაშიმ, თუვაინის ბიძაშვილმა, რომელსაც ჰქონდა გერმანიის იმპერიის მხარდაჭერა. ბრიტანეთი ამჯობინებდა ზანზიბარის ტახტზე ასულიყო ჰამუდ ბინ მუჰამედი, რომელიც ასევე იბნ თუვაინის ბიძაშვილი იყო. 1890 წელს ზანზიბარსა და ბრიტანეთს შორის გაფორმებული ხელშეკრულების თანახმად, ზანზიბარი ბრიტანეთის პროტექტორატის ქვეშ ექცეოდა და ზანზიბარის სულთანი ბრიტანეთს უნდა დაემტკიცა ტახტზე. ამის გამო ბრიტანეთმა ულტიმატუმი გამოუცხადა იბნ ბარგაშის, რომ იგი ტახტიდან გადამდგარიყო. გერმანიის იმპერიის მხარდაჭერით შეგულიანებულმა ბარგაშიმ უარი განუცხადა ბრიტანეთს ულტიმატუმის შესრულებაზე, რასაც მოჰყვა ბრიტანეთის ინტერვენცია ზანზიბარში. მეომრებმა ნავებიდან მიიტანეს იერიში სულთნის სასახლეზე, რის გამოც ბარგაში იძულებული გახდა თავი შეეფარა გერმანიის საკონსულოსთვის და შემდეგ აღმოსავლეთ აფრიკაში გერმანიის სამფლობელოში გადასულიყო. ოპერაცია 38 წუთი გრძელდებოდა. ზანზიბარის ტახტზე ჰამუდ იბნ მუჰამადი ავიდა. Bennett, Norman Robert (1978), A History of the Arab State of Zanzibar, London: Methuen Publishing, ISBN 978-0-416-55080-1. Hernon, Ian (2003), Britain's Forgotten Wars: Colonial Campaigns of the 19th Century, Stroud, Gloucestershire: Sutton Publishing, ISBN 978-0-7509-3162-5. შეგიძლიათ იხილოთ მედიაფაილები თემაზე „ბრიტანეთ-ზანზიბარის ომი“ ვიკისაწყობში. ↑ Hernon 2003, p. 403. ↑ Bennett 1978, p. 179.
ნგუენები

ნგუენები — მმართველი ფეოდალური გვარი 1558-1802 წლებში ახლანდელი ცენტრალური და სამხრეთ ვიეტნამის ტერიტორიაზე, 1802-1945 წლებში მთელი ვიეტნამის (1884-1945 წლებში პროტექტორი საფრანგეთი) იმპერატორთა დინასტია. ტეიშონთა აჯანყების დროს, XVIII საუკუნის ბოლო მესამედში, ნგუენის ხელისუფლება გაუქმდა. 1802 წელს იგი აღადგინა ნგუენ ანმა (ზია ლონგი), რომელმაც გაიმარჯვა ტეიშონეზე და გააერთიანა მთელი ვიეტნამი. 1860-იან წლებში ნგუენის ტერიტორიის ნაწილი დაიპყრეს ფრანგებმა (სამხრეთ ვიეტნამი). 1884 წელს ნგუენები დამარცხდნენ ფრანგებთან ომში და აღიარეს საფრანგეთის პროტექტორატი. 1945 წელს ნგუენების დინასტიას ბოლო მოუღო ვიეტნამის აგვისტოს რევოლუციამ. ქართული საბჭოთა ენციკლოპედია, ტ. 8, თბ., 1984. — გვ. 359.
ხუან ანტონიო ბაიონა

ხუან ანტონიო გარსია ბაიონა (ესპ. Juan Antonio García Bayona; 9 მაისი, 1975) — ესპანელი კინორეჟისორი. მისი ყველაზე ცნობილი ნამუშევრებია „თავშესაფარი“ (2007), „შეუძლებელი“ (2012), „მონსტრი გიხმობს“ და „იურული სამყარო: დაცემული სამეფო“ (2018). იგი აგრეთვე არის სატელევიზიო რეკლამებისა და მუსიკალური ვიდეოების რეჟისორი. ბაიონა დაიბადა 1975 წლის 9 მაისს ბარსელონაში, ესპანეთში. თავდაპირველად დაკავებული იყო რეკლამებისა და მუსიკალური კლიპების რეჟისორობით. 1999 წელს გადაიღო მოკლემეტრაჟიანი ფილმი „ჩემი არდადეგები“. 2006 წელს გადაიღო მისი პირველი სრულმეტრაჟიანი ფილმი „თავშესაფარი“, რომლის პროდიუსერი გილერმო დელ ტორო იყო. მიღებული აქვს რამდენიმე ჯილდო, მათ შორის სამჯერ გოიას და ერთხელ გაუდის ჯილდო. „ჩემი არდადეგები“ (1999, მოკლემეტრაჟიანი) „ადამიანი ღრუბელი“ (2002, მოკლემეტრაჟიანი) „თავშესაფარი“ (2007) „შეუძლებელი“ (2012) „მონსტრი გიხმობს“ (2016) „იურული სამყარო: დაცემული სამეფო“ (2018) შეგიძლიათ იხილოთ მედიაფაილები თემაზე „ხუან ანტონიო ბაიონა“ ვიკისაწყობში. ხუან ანტონიო ბაიონა — AllMovie ხუან ანტონიო ბაიონა კინოფილმების ინტერნეტ-მონაცემთა ბაზაში ხუან ანტონიო ბაიონა — Rotten Tomatoes ↑ Escales, Carme (16 ოქტომბერი, 2013). „De esconder que era de 'la Trini' pasé a sentir orgullo“. El Periódico de Catalunya (ესპანური). ციტირების თარიღი: 20 ივნისი, 2018. შეამოწმეთ თარიღის პარამეტრი |access-date= და |date=-ში (დახმარება) ↑ Goldberg, Matt. (18 აპრილი, 2016) 'Jurassic World 2': J.A. Bayona Confirmed to Direct. ციტირების თარიღი: 20 ივნისი, 2018. ↑ Murguía, Salvador Jimenez; Pinar, Alex (18 მაისი, 2018) The Encyclopedia of Contemporary Spanish Films. Rowman & Littlefield, გვ. 420. ISBN 978-1-4422-7133-3. ციტირების თარიღი: 20 ივნისი, 2018.  ↑ JurassicWorld. (9 მაისი, 2017) Wishing a very happy birthday to @FilmBayona, Director. ციტირების თარიღი: 20 ივნისი2018
ადგილზე დათვალიერება

ადგილზე დათვალიერება — სამოქალაქო პროცესში, სასამართლოს მიერ ნივთიერი ან წერილობითი მტკიცებულების გაცნობა უშუალოდ ადგილზე, როდესაც მათი სასამართლოში წარდგენა შეუძლებელი ან მეტად ძნელია (მაგალითად, თუ ეს არის საცხოვრებელი ბინა, რომლის გაყოფას მოითხოვენ მხარეები, დაზგა, რომელზეც მუშა დაშავდა, დიდძალი საბუხჰალტრო დავთრები და მისთ.). ადგილზე დათვალიერებაში მონაწილეობს სასამართლოს მთელი შემადგენლობა. საქმის მონაწილე პირებსა და მათ წარმომადგენლებს აცნობებენ დათვალიერების დროსა და ადგილს. ადგილზე დათვალიერების შედეგი აისახება ოქმში, რომელსაც დათვალიერების ყველა მონაწილე აწერს ხელს. ოქმს დაერთვის ადგილზე შედგენილი ან შემოწმებული საბუთები; გვგმა, ნახაზი, სურათი და სხვ. ქართული საბჭოთა ენციკლოპედია, ტ. 1, თბ., 1975. — გვ. 86.
ვარსკვლავების ადგილობრივი სისტემა

ვარსკვლავების ადგილობრივი სისტემა — ჩვენს გალაქტიკაში მზის სისტემის მახლობლად განლაგებული ზოგიერთი ტიპის დიდი მნათობის ვარსკვლავისაგან შემდგარი შეჯგუფება. მანძილი მზიდან შეჯგუფების ცენტრამდე დაახლ. 100 პარსეკი. ვარაუდობენ, რომ სისტემას აქვს საკუთარი ბრუნვა და მისი კუთხური სიჩქარე 2-3-ჯერ აღემატება გალაქტიკის ბრუნვის სიჩქარეს. სინათლის ვარსკვლავთშორისი შთანთქმის თვალსაზრისით ადგილობრივი სისტემა დაწვრილებით გამოიკვლიეს აბასთუმნის ასტროფიზიკურ ობსერვატორიაში მ. ვაშაკიძემ, ჯ. ხავთასმა, ე. ხარაძემ, ა. ჭუაძემ. ქართული საბჭოთა ენციკლოპედია, ტ. 1, თბ., 1975. — გვ. 87.
ადგილობრივი ჯიში (სასოფლო-სამეურნეო კულტურა)

ადგილობრივი ჯიშები სასოფლო-სამეურნეო კულტურისა — „ხალხური სელექციით“ შექმნილი, უკეთესი სამეურნეო ან სხვა სასარგებლო თვისებების გამო საგანგებოდ დაცული ან შემონახული მცენარეები. ადგილობრივი ჯიში ბიოლოგიურად კარგად არის შეგუებული თავისი ჩამოყალიბებისა და გავრცელების ზონის ბუნებრივ პირობებს და მყარი მოსავლიანობით ხასიათდება, მაგრამ თანდათან ადგილს უთმობს უხვმოსავლიან სელექციურ ჯიშებს. საქართველო გამოირჩევა ვაზის, ხილ-ბოსტნეულის ადბილობრივი ჯიშებისა და მინდვრის კულტურების მრავალფეროვნებით, რაც იმაზე მეტყველებს, რომ „ხალხური სელექცია“ ჩვენში ოდითვე მაღალ დონეზე მდგარა. ქართული მევენახეობა ძირითადად ადგილობრივ ჯიშებზეა დაფუძნებული (რქაწითელი, საფერავი, ჩინური, ცოლიკოური და სხვ.). ქართული ხორბლის ადბილობრივი ჯიშის მდიდარი ასორტიმენტი, როგორც სასელექციო მასალა, მსოფლიო მნიშვნელობისაა (მახა, დოლის პური, ზანდური, დიკა და სხვ.). დასავლეთ საქართველოში სიმინდის ადბილობრივი ჯიშის ნახევარკბილა ფორმები დღემდე შეუცვლელია. ქართული საბჭოთა ენციკლოპედია, ტ. 1, თბ., 1975. — გვ. 87.
ადგილობრივი ჯიში (სასოფლო-სამეურნეო ცხოველი)

ადგილობრივი ჯიში სასოფლო-სამეურნეო ცხოველისა — რომელიმე ქვეყნის ან კუთხის ადგილობრივი წარმოშობის ხალასად მოშენებული სასოფლო-სამეურნეო ცხოველი, რომელსაც სხვა ჯიშს არ უჯვარებენ. კარგად არის შეგუებული ადგილობრივ ჰავასა და სამეურნეო პირობებს და გამოირჩევა ზოგიერთი თავისებურებით. საქართველოში ადგილობრივი ჯიშიდან აღსანიშნავია იმერული ცხვარი, თუშური ცხვარი, თუშური ცხენი, ხევსურული ძროხა, კახური ღორი, მთის რუხი ქართული ფუტკარი, მეგრული ძროხა, მეგრული თხა. ქართული საბჭოთა ენციკლოპედია, ტ. 1, თბ., 1975. — გვ. 87.
ადგილობრივი ჯიში

ადგილობრივი ჯიში შეიძლება აღნიშავდეს ერთ-ერთს: ადგილობრივი ჯიში — სასოფლო-სამეურნეო ცხოველის ადგილობრივი ჯიში; ადგილობრივი ჯიში — სასოფლო-სამეურნეო კულტურის ადგილობრივი ჯიში.
კორდილიერები

კორდილიერები (ესპ. Cordilleras, ინგლ. American Cordillera) — მსოფლიოს უგრძესი მთათა სისტემა, რომელიც ვრცელდება ორ — ჩრდილოეთ და სამხრეთ ამერიკის კონტინენტებზე. იგი სიმაღლით მხოლოდ ჰიმალაისა და ცენტრალური აზიის მთიან სისტემებს ჩამოუვარდება. სამხრეთ ამერიკის კორდილიერებს ანდებსაც უწოდებენ, რაც ძველი ინკების ენაზე „სპილენძის მთებს“ ნიშნავს. კორდილიერები ამერიკის ორივე კონტინენტის დასავლეთ კიდეზე, წყნარი ოკეანის გასწვრივაა გადაჭიმული. კორდილიერების სიგრძე 18 ათას კმ-ზე მეტია, სიგანე დაახლოებით 1600 კმ ჩრდილოეთ ამერიკაზე და 900 კმ სამხრეთზე. მდებარეობს კანადის, ამერიკის, მექსიკის, ვენესუელის, კოლუმბიის, ეკვადორის, პერუს, ბოლივიის, არგენტინის და ჩილეს ტერიტორიაზე. უმაღლესი მწვერვალს ჩრდილოეთ ამერიკაში წარმოადგენს მაკ-კინლი (6193 მ), ხოლო სამხრეთ ამერიკაში - აკონკაგუა (6960 მ). ქართული საბჭოთა ენციკლოპედია, ტ. 5, თბ., 1980. — გვ. 663.
ოსკარ ფაურა

ოსკარ ფაურა (ესპ. Óscar Faura; დ. 1975, ბარსელონა, ესპანეთი) — ესპანელი კინოოპერატორი, რომელიც ცნობილია ფილმებით: „თავშესაფარი“, „იმიტაციის თამაში“ და „იურული სამყარო: დაცემული სამეფო“. ოსკარ ფაურა დაიბადა 1975 წელს ბარსელონაში. 1999 წლიდან კინოოპერატორია. მას წარმატება მოუტანა 2007 წლის საშინელებათა ფილმმა „თავშესაფარი“, (რეჟისორი ხუან ანტონიო ბაიონა), რისთვისაც ნომინირებული იქნა ევროპის კინემატოგრაფიული ჯილდოზე საუკეთესო ოპერატორის კატეგორიაში. 2015 წელს ფილმისთვის „იმიტაციის თამაში“ მიიღო ამერიკის კინოოპერატორთა საზოგადოების ჯილდოს ნომინაცია. 2016 წელს გადაეცა „გოიას ჯილდო საუკეთესო ოპერატურისთვის. 2007 — „თავშესაფარი“ 2009 — „ძალიან ესპანური კინო 2010 — „ჯულიას თვალები 2012 — „სხეული“ 2012 — „შეუძლებელი“ 2014 — „იმიტაციის თამაში“ 2016 — „მონსტრი გიხმობს“ 2018 — „იურული სამყარო: დაცემული სამეფო“ ოფიციალური საიტი ოსკარ ფაურა კინოფილმების ინტერნეტ-მონაცემთა ბაზაში ↑ Óscar Faura (Cinematographer) Blu-ray Movie Screenshots. Cinemasquid.com. დაარქივებულია ორიგინალიდან — 2013-02-13. ციტირების თარიღი: 2013-02-25. ↑ Oscar Faura | Movies and Biography - Yahoo! Movies. Movies.yahoo.com (2011-04-20). ციტირების თარიღი: 2013-02-25. ↑ Películas » Premios Goya 2017. www.premiosgoya.com. ციტირების თარიღი: 2017-09-13.